Scandal între Primăria Sectorului 3 și STB. Robert Negoiță a transformat șinele de tramvai în parcări rezidențiale.
Primăria Sectorului 3 a transformat șina STB în parcare. Primăria încasează bani de la cetățeni pentru parcările respective. STB spune că nu a fost consultată și are nevoie de șine.
Capitala României pare orașul nimănui, unde oricine face ce vrea. Robert Negoiță, primarul Sectorului 3, a transformat șinele de tramvai în parcări rezidențiale. STB spune că sunt șine pentru situții de urgență și are nevoie de ele.Linia respectivă face parte dintr-o buclă de întoarcere care este utilizată în situația de criză. Ultima dată a fost nevoie de ea acum 2 săptămâni din cauza unei avarii la Termoenergetica. Fără această linie, tramvaiele trebuie să întoarcă la depoul Dudești, dar asta înseamnă că blochează traficul oricum aglomerat din zona Dristor."Societatea de Transport Bucureşti nu a avizat amenajarea parcărilor şi nici nu a fost consultată. Bucla de pe Strada Dristorului este benefică în cazul unor evenimente de circulaţie, cât şi pentru executarea unor lucrări. Primăria Sectorului 3 a fost notificată pentru a dispune măsurile ce se impun", e comunicatul societății de transport.Robert Negoiță nu a comentat situația. Nici Nicușor Dan, deși situația vizează direct Primăria Generală a Capitalei.